Volta (elv)

Volta er ei elv i Ghana i Vest-Afrika. Den dannes av tre tilløpselver, Hvite Volta (Nakambé), Røde Volta (Nazinon) og Svarte Volta (Mouhoun), som alle tre har sitt utspring i Burkina Faso og renner mot sør inn i Ghana. Her munner først Røde Volta ut i Hvite Volta. Senere møtes Hvite og Svarte Volta og danner hovedelva Volta, som munner ut i Guineabukta. 

Elva fikk sitt navn fra det portugisiske volta, som betyr «vende» eller «snu», fordi tidlige portugisiske gullhandlere brukte elva som markering av det fjerneste punktet for sine utforskningsreiser før de vendte tilbake. Portugiserne kjøpte mye av sitt gull fra innbyggerne i regionen under renessansen. Elva ga senere navn til Fransk Øvre Volta og deretter Republikken Øvre Volta, før dette landet endret navn til Burkina Faso i 1984.

Elva er sterkt utbygd, mer enn 100% av vannføringen er regulert.Black, Maggie og Jannet King: The Atlas of Water, Earthscan 2009, side 36. Voltasjøen i Ghana er verdens største menneskeskapte innsjø, og strekker seg fra Akosombodemningen i det sørøstre Ghana, til byen Yapei, rundt 400 kilometer lenger nord. Innsjøen gir elektrisitet, transport, og mulighet for irrigasjon og fiskeoppdrett, men har også medført at elva ikke lenger frakter sedimenter til kysten, som derfor har begynt å erodere raskt.

 Referanser 

 Eksterne lenker 

 Volta River Authority

Kategori:Elver i Ghana